Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1838

b) a biztonságvédelmi rendszer legyen képes arra, hogy tervezési üzemzavari állapotokban elegendõen rövid idõ alatt megfelelõ biztonsági tartalékkal szubkritikus állapotba hozza a reaktort. 4.177. A reaktor biztonságvédelmi rendszerét úgy kell megtervezni, hogy a rendszer biztonsági funkciója végrehajtható legyen egyszeres meghibásodás mellett, a villamos betáplálás – telephelyi és külsõ – megszûnése és egy abszorbens elem mûködésképtelenségének további feltételezése esetén is. 4.178. A biztonságvédelmi elemek véghelyzet jelzõvel és végállás kapcsolóval legyenek ellátva, ezek szükség esetén bármely közbensõ helyzetbõl legyenek képesek mûködésbe lépni. A megkezdett védelmi beavatkozás minden esetben a teljes befejezésig folytatódjék. 4.179. A reaktor biztonságvédelmi rendszerének megfelelõnek kell lennie annak megakadályozására, hogy a reaktor ellenõrizetlen módon kritikussá váljon. Ennek a követelménynek a kielégítésénél minden állapotban figyelembe kell venni a reaktivitást növelõ szándékolt tevékenységeket (pl. kísérleti eszközök eltávolítását vagy behelyezését, abszorbens rúd mozgatást karbantartás céljára, üzemanyag átrakási tevékenységeket) és a reaktor leállító eszközökben fellépõ egyszeres meghibásodást. 4.3.1.3. A reaktor szabályozása 4.180. A reaktor kézi és automatikus szabályozó rendszerét úgy kell megtervezni, hogy megbízhatóan szabályozza a reaktivitást és ne okozza:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes